**Vysvetlenie č. 2**

23.6.2022

Otázka:

1. Radi by sme sa informovali ohľadom časti 8.2.12, konkrétne časti: "Miesto pripojenia na elektrickú sieť a možné využiteľné kapacity el. siete musia byť odsúhlasené spoločnosťou ZSDis. Návrh riešenia v území musí byť skoordinovaný s požiadavkami správcov inžinierskych sietí po ich predchádzajúcom preverení" - toto budete riešiť vy, alebo my?
2. Zároveň zavlažovanie ("zdroj úžitkovej vody – studňu vrátane technológie, elektrickej prípojky a prípravy pre napojenie závlahového systému, závlahový systém") sa týka celého územia vnútrobloku, či iba časti BD č. 14 - 17, alebo ako to presne myslíte?

Vysvetlenie:

1. Návrh riešenia v predmetnom území si zhotoviteľ skoordinuje so správcami sietí po preverení prítomnosti umiestnených inžinierskych sietí (overenie po geodetickom zameraní územia bod 2.4). Táto činnosť je predmetom zákazky a uchádzač si náklady zahrnie do ponukovej ceny diela.
2. V zadaní je definované:

* projektant zabezpečí podrobný hydrogeologický prieskum pre potreby vrtu studne.  Podkladom bude  Hydrogeologický posudok „Humanizácia vnútrobloku Čajkovského, TRNAVA - vsakovanie dažďových vôd do horninového prostredia“,  zhotoviteľ  Geotechnik SK, s.r.o.  z  06/2021.
* Územie riešiť ako zelenú oázu s vlastnou studňou a zavlažovaním
* **Projekt bude riešiť: zdroj úžitkovej vody – studňu vrátane technológie,  elektrickej prípojky a prípravy pre napojenie závlahového systému,  závlahový systém**

Zadanie *Humanizácia vnútrobloku Čajkovského, TRNAVA* **sa teda týka celého riešeného územia, ktoré je vyšpecifikované zadaním ako miesto realizácie** : k.ú.:  Trnava,  mestská časť Trnava – západ,  typ registra C,  parcely č. 1635/46, 1635/48, 1635/54, 1635/65 a 1635/83;  druh pozemku – ostatná plocha; spôsob užívania – okrasná záhrada, uličná a sídlisková zeleň; parcela 1635/49, druh pozemku – zastavaná plocha a nádvorie, spôsob užívania pozemku – pozemok, na ktorom je postavená inžinierska stavba; parcela č. 1635/198, druh pozemku – ostatná plocha; spôsob užívania pozemku - ihrisko, štadión, kúpalisko, šport. dráha,  LV 5000 – vlastník Trnava, zastavané územie obce;  výmera riešeného územia 25 970 m2.